અમદાવાદ: એમબીબીએસ અને ડેન્ટલમાં પ્રવેશ માટે લેવાયેલી નીટની પરીક્ષામાં ગુજરાતી મીડિયમના અને અંગ્રેજી મીડિયમની પરીક્ષામાં પ્રશ્નપેપરમાં અલગ અલગ પ્રશ્નો પુછાયા હોવાના મુદ્દે ગુજરાતી વિદ્યાર્થીઓને થયેલા અન્યાયના મુદ્દે વાલીઓનો વિરોધ એક સપ્તાહથી ચાલી રહ્યો છે. દરમિયાન ગુજરાતની મુલાકાતે આવેલા કેન્દ્રીય માનવસંસાધન પ્રધાન પ્રકાશ જાવડેકરે અમદાવાદમાં જણાવ્યું હતું કે નીટના મામલે કોઇનેય નુકસાન નહીં થાય અને સીબીએસઇનું પરિણામ પણ સમયસર જ જાહેર કરવામાં આવશે.